કારમાં બેઠેલા શખ્સની પૂછપરછ કરતાં તેનું નામ ગોવિંદ ખાત્રા કોટડ (રહે. ગામડી, જિ. ડુંગરપુર, રાજસ્થાન) હોવાનું જણાવ્યું હતું. આરોપી ગોવિંદ રાજસ્થાનના ડુંગરપુરથી અમદાવાદ ખાતે નંબર પ્લેટ વગરની મારુતિ અલ્ટો કારમાં દારૂ લઈને આવતો હતો. પોલીસે ૨૨૮ નંગ દારૂની બોટલો અને મારુતિ અલ્ટો કાર કિંમત રૂ. ૩ લાખ મળી કુલ રૂ. ૪.૧૪ લાખનો મુદ્દામાલ કબજે કરી ડુંગરપુરના શીશવા ગામના થાવરચંદ કોટડને વોન્ટેડ જાહેર કર્યો છે અને આરોપી આ દારૂ અમદાવાદમાં કોને મોકલવાનો હતો અને કેટલા સમયથી દારૂ લઈને આવતો હતો તે દિશામાં તપાસ શરૂ કરી છે.